Kentavious Caldwell-Pope
Kentaviusas Kaldvelas-Poupas (angl. Kentavious Caldwell-Pope, g. 1993 m. vasario 18 d.) – JAV krepšininkas, žaidžiantis NBA lygoje besivaržančioje Denverio „Nuggets“ komandoje. Poupą 2013 m. NBA naujokų biržoje aštuntuoju šaukimu pasirinko Detroito „Pistons“. Keturis sezonus žaidė Detroite, o 2017–2018 m. prisijungė prie Los Andželo „Lakers“. Su „Lakers“ jis 2020 m. laimėjo savo pirmąjį NBA čempionatą. Vieną sezoną praleido Vašingtono „Wizards“ komandoje po to, kai 2021 m. rugpjūtį buvo ten išmainytas iš „Lakers“, o vėliau 2022 m. liepą buvo išmainytas į Denverio „Nuggets“.